disk
        
         (IT)
Store norske leksikon,Teknologi og industri,IT,Datateknologi,Datalager
Disk, fellesbetegnelse på roterende lagringsmedier for data. Platene er runde og roterer når data leses eller skrives. Data lagres ved å utnytte optiske eller magnetiske egenskaper ved diskoverflaten. Hovedtypene er: magnetisk platelager (harddisk), optiske platelager, magneto-optisk platelager og diskett (floppydisk).
Disk brukes også om SSD – Solid State Disk. Men som det fulle navnet sier er SSD et helelektronisk lagringsmedium. I dag (2016) brukes flashlager til selve datalagringen. SSD har grensesnitt som en disk og den simulerer et magnetisk platelager. Virkemåte Disk er et adresserbart lagringsmedium. Adresseringsenheten er en sektor som inneholder et et antall byte – antallet er en potens av 2, fra 256 til 4096 byte. I tillegg inneholder hver sektor administrative data, blant annet sin egen sektoradresse og data for feilkontroll og korrigering av feil. Les mer i Store norske leksikon datalager